UPUTSTVO ZA PODNOSIOCE PRIJAVA U POSTUPKU NOSTRIFIKACIJE I EKVIVALENCIJE INOSTRANIH OBRAZOVNIH ISPRAVA

ZAHTJEV
Zahtjev za nostrifikaciju odnosno ekvivalenciju inostrane obrazovne isprave može se podnijeti lično ili putem opunomoćenika u pisarnici Federalnog ministarstva obrazovanja i nauke ili dostaviti poštom na adresu:
Federalno ministarstvo obrazovanja i nauke
Krpića 3A
88000 Mostar
Zbirni zahtjevi za nostrifikaciju/ekvivalenciju obrazovnih isprava neće se uzimati u razmatranje.

POTREBNA DOKUMENTACIJA

A) Za nostrifikaciju odnosno ekvivalenciju obrazovnih isprava o osnovnom i srednjem obrazovanju:
1. Uredno popunjen i potpisan zahtjev (od podnosioca ili punomoćnika).
2. Obrazovnu ispravu koja je predmet nostrifikacije odnosno ekvivalencije u originalu ili kopiji ovjerenoj kod nadležnog organa. Ukoliko se prilaže original, podnosilac je dužan priložiti i kopiju dokumenta koja ne mora biti ovjerena.
3. svjedodžbe svih završenih razreda ili druge odgovarajuće obrazovne isprave iz kojih je moguće utvrditi tok obrazovanja (npr. transkript ocjena po predmetima), u originalu ili kopiji ovjerenoj kod nadležnog organa.
4. Prijevod dokumentacije iz tačaka 2. i 3. ovog stava na jedan od službenih jezika u Bosni i Hercegovini, ukoliko je dokumentacija sačinjena na jeziku koji nije u službenoj upotrebi u Bosni i Hercegovini. Prijevod mora biti sačinjen od strane ovlaštenog sudskog tumača i uredno ovjeren, te uvezan ukoliko se sastoji od više stranica (u originalu ili kopiji ovjerenoj kod nadležnog organa).
5. Obrazovnu ispravu stečenu u Bosni i Hercegovini prije nastavka obrazovanja u inostranstvu, ukoliko je primjenjivo.
6. Kopiju identifikacijskog dokumenta na čije ime je izdata obrazovna isprava. Za državljane Bosne i Hercegovine prihvata se važeća lična karta ili pasoš, a za strane državljane važeći pasoš ili drugi važeći identifikacijski dokument na osnovu kojeg je, u skladu sa međunarodnim ugovorima ili propisima Bosne i Hercegovine, omogućen prelazak državne granice Bosne i Hercegovine.
7. Dokaz o promjeni ličnog imena ili prezimena, ukoliko je do promjene došlo nakon izdavanja obrazovne isprave.
8. Dokaz o pojedinačnoj uplati propisane upravne takse u iznosu od 35,00KM s jasno naznačenim imenom i prezimenom osobe na koju glasi obrazovna isprava.
9. Punomoć, ukoliko zahtjev podnosi opunomoćenik.


B) Za nostrifikaciju isprava o stručnoj osposobljenosti:
1. Uredno popunjen i potpisan zahtjev (od podnosioca ili punomoćnika).
2. Obrazovnu ispravu - diplomu, certifikat ili drugu odgovarajuću ispravu koja je predmet nostrifikacije, u originalu ili kopiji ovjerenoj kod nadležnog organa,  iz koje je moguće utvrditi vrstu stečene stručne osposobljenosti. Ukoliko se prilaže original, podnosilac je dužan priložiti i kopiju dokumenta koja ne mora biti ovjerena.
3. prijevod dokumentacije iz tačke 2. ovog stava na jedan od službenih jezika u Bosni i Hercegovini, ukoliko je dokumentacija sačinjena na jeziku koji nije u službenoj upotrebi u Bosni i Hercegovini. Prijevod mora biti sačinjen od strane ovlaštenog sudskog tumača i uredno ovjeren, te uvezan ukoliko se sastoji od više stranica (u originalu ili kopiji ovjerenoj kod nadležnog organa).
4. kopiju identifikacijskog dokumenta na čije ime je izdata obrazovna isprava. Za državljane Bosne i Hercegovine prihvata se važeća lična karta ili pasoš, a za strane državljane važeći pasoš ili drugi važeći identifikacijski dokument na osnovu kojeg je, u skladu sa međunarodnim ugovorima ili propisima Bosne i Hercegovine, omogućen prelazak državne granice Bosne i Hercegovine.
5. Dokaz o promjeni ličnog imena ili prezimena, ukoliko je do promjene došlo nakon izdavanja obrazovne isprave.
6. Dokaz o pojedinačnoj uplati propisane upravne takse u iznosu od 35,00KM s jasno naznačenim imenom i prezimenom osobe na koju glasi obrazovna isprava.
7. Punomoć, ukoliko zahtjev podnosi opunomoćenik.
UPRAVNA TAKSA
Zahtjev podliježe plaćanju federalne upravne takse u iznosu od 35,00 KM.
Uplatu je potrebno izvršiti uplatnicom na broj računa Budžeta Federacije Bosne i Hercegovine: 1020500000106698, vrsta prihoda 722112, prema tarifnom broju 56 Zakona о federalnim upravnim taksama i tarifi federalnih upravnih taksi, Općina: 077. Budžetska organizacija: 5401001.
 

OVJERE I LEGALIZACIJA DOKUMENTACIJE 
[bookmark: _Hlk233629561]Sve obrazovne isprave moraju predate u originali ili kopiji ovjerenoj kod nadležnog organa u BiH. Federalno ministarstvo obrazovanja i nauke može, u zavisnosti od države izdavanja i vrste dokumentacije, zatražiti dodatne ovjere, potvrde ili druge dokaze potrebne za provođenje postupka.

RAD SA STRANKAMA I INFORMACIJE
Zahtjevi se mogu predati svakim radnim danom od 09:00 do 15:00 sati.
Potvrde da je postupak u toku mogu se preuzeti svakim radnim danom od 14:00 do 15:00 sati.
Kontakt telefon: 036/355-715
[bookmark: _GoBack]

POSEBNA NAPOMENA ZA KANTON SARAJEVO
Federalno ministarstvo obrazovanja i nauke obavještava sve zainteresovane da je Ministarstvo za obrazovanje, nauku i mlade Kantona Sarajevo 13.01.2020.godine, donijelo odluku Broj: 11/03-34-31653-192.1/20, kojom se u tom kantonu više ne zaprimaju rješenja o nostrifikaciji/ekivalenciji od strane Federalnog ministarstva obrazovanja i nauke, za potrebe nastavka školovanja ili zaposlenja u Kantonu Sarajevo. Istom odlukom je navedeno kako nostrifikaciju/ekvivalenciju obrazovnih isprava o završenom obrazovanju, sukladno Pravilniku o nostrifikaciji/ekvivalenciji inostranih svjedodžbi u osnovnoj i srednjoj školi broj: 11-02/04-38-34776/19 od 08.01.2019. godine („Službene novine Kantona Sarajevo“, broj: 20/19), obavlja stručna Komisija koju imenuje ministar/ica za obrazovanje, nauku i mlade Kantona Sarajevo. 


POSEBNA NAPOMENA ZA DOKUMENTACIJU IZDATU NA KOSOVU*
Pored dokumentacije koja se zahtijeva u redovnom postupku, podnosioci zahtjeva koji dostavljaju obrazovne isprave izdate na Kosovu1 dužni su pored dokumentacije koja se zahtijeva za sve postupke priznavanja inostranih obrazovnih kvalifikacija, izvršiti odgovarajuću UNMIK nadovjeru obrazovnih isprava, kojom se potvrđuje vjerodostojnost potpisa i pečata nadležnog organa koji je izdao predmetnu ispravu.
Kontakt za UNMIK nadovjeru: Shqipe Latifi, mail:  latifi@un.org 


1Ovaj naziv ne prejudicira stavove o statusu i u skladu je sa Rezolucijom Vijeća sigurnosti Ujedinjenih naroda 1244 (1999) i Mišljenjem Međunarodnog suda pravde o Deklaraciji o nezavisnosti Kosova.
